**2018. évi Egyéni Országos Bajnokság összefoglaló:**

* A 2018. évi Egyéni OB április 2-8 körül került megrendezésre
* Előzetes regisztráció már a korábbi évek gyakorlatához hasonlóan doodle-n keresztül (gyors, hatékony módszer)
* A versenytől betegség miatt két fő maradt távol, így 14-14 női, illetve férfi dobta le az egyéni feladatsort az alapszakaszban.
* Az alapszakaszt követően a férfiaknál pontegyenlőség volt, így a Szervező Bizottság a 9 fős bővítést támogatta a középdöntőt illetően.
* Az alapszakaszról folyamatos információt tudhattak meg a versenyzők (naponta kiküldésre került az aktuális állás)
* A mérkőzéslapok mellett egy új excel tábla került kialakításra, mely megkönnyíti a pontértékek kalibrálását, illetve valamennyi információ könnyebben leolvasható a későbbiekben (helyezések, eredményhirdetés, egyéb statisztikai mutatók)
* 3 db 100 pont feletti eredmény született, mindhárom az alapszakasz során (Nagy György: 114 – alig elmaradva az abszolút rekordtól -, Szekeres Ildikó: 108, Joó Linda: 103)
* Középdöntő 8, illetve 9 fős mezőnye vasárnap dobta le a második kört két csoportban. Először az 5-8, majd az 1-4.
* Középdöntőt követően került lebonyolításra az utolsó kör a 4-4 fős döntő.
* **A középdöntő és a döntő a játékosok mellett a bíróknak is megterhelő, így a döntő végeredménye nem volt egyértelmű a feladatsorok befejeztével. Ezen kellemetlen közjátékok elkerülése végett a jövőben javaslok a két jégen lévő bíró mellett, egy „kinti” mérkőzésvezetőt, aki a játékosok által elért pontokat kint rögzíti.**
* A videózásokat követően a dobogós helyezések a következőképpen alakultak. Hölgyek: III. Joó Linda, II. Szekeres Ildikó, I. Palancsa Dorottya. Férfiak: III. Kalocsay Ottó Dániel, II. Kiss Zsolt, I. Nagy György.

**2018. évi Ifjúsági Csapatbajnokság összefoglaló:**

* A bajnokság április 27-29 között került megrendezésre
* A nevezési határidőig mindkét nemnél 3-3 csapat adta le indulási szándékát
* A világversenyre való kiutazásról a 2018 őszén (október közepe/vége) megrendezésre kerülő kvalifikációs torna fog dönteni.
* Több kezdő csapat, illetve játékos is bekapcsolódott a versenyrendszerben, mely örömteli volt számunkra. Lányoknál a Team Illyésnek, a fiuknál az SSC Ifik csapatának is ez volt az első versenye, ahol sok élménnyel gazdagodtak.
* Korábbi évek feszes hangulata nem volt jelen, a bajnokság jó hangulatban telt, jó mérkőzésekkel párosulva.
* Dupla fordulós alapszakaszt követően, csonka page system került megrendezésre.
* A lebonyolítási rendszer is kedvezett a kezdőbb játékosoknak ugyanis a bajnokságot futóórával rendeztük meg, két időkéréssel párosulva.
* Negatívumként említhető meg, hogy a II.Szent János Pál Iskola nem állított egy csapatot sem. Az Iskola szerepelt a 10 alkalmas iskolai programban. Ezen félre kommunikáció és tapasztalat következtében jövőre ezt a vonalat még erősebben kell nyomni. Az iskolától minimum 20 gyermek járt heti rendszerességgel curling oktatásra, így onnan is tudtunk volna delegálni 2, akár 3 csapatot. Ez részben UEP edzői feladat!
* A felvételi pontok melletti lelkesedés mellett, **Balázzsal elkezdtünk egy olyan rendszer kidolgozását, mely a kezdőbb csapatokat segíti/támogatja, ezzel is ösztönözve indulási szándékukat, valamint azt, hogy a már több éve curlingező játékosok is felkaroljanak újabb és újabb gyerekeket.** A rendszer véglegesítését követően az Elnökségnek javaslatként fogjuk benyújtani.

**2018. évi Ifjúsági Vegyes-páros Országos Bajnokság:**

* A bajnokság május 11-13-a között került megrendezésre.
* A nevezési határidőig 5 páros adta le indulási szándékát.
* A bajnokság zökkenőmentes volt, az 5 csapatos round-robint követően elődöntőkre és döntőre került sor.
* A bajnokságot a Joó Linda – Tatár Lőrinc páros nyerte ezzel kivívva a jogot a 2018. évi Felnőtt vegyes-páros országos bajnokság ’A’ ligájába.
* Ez a következő évtől már változni fog az ifjúsági vegyes-páros OB nem kvalifikál automatikusan a felnőtt vegyes-páros ’A’ ligába.